《嘲友人诗》
魏晋·李充

同好齐欢爱，缠绵一何深。子既识我情，我亦知子心。

燕婉历年岁，和乐如瑟琴。良辰不我俱，中阔似商参。

尔隔北山阳，我分南川阴。嘉会冈克从，积思安可任。

目想妍丽姿，耳存清媚音。修昼兴永念，遥夜独悲吟。

逝将寻行役，言别泣沾襟。愿尔降玉趾，一顾重千金。

作者简介：东晋江夏人，字弘度。幼好刑名之学，善楷书。丞相王导辟为掾，转记室参军。深抑浮华之士，累迁大著作郎。时典籍混乱，充主持整理，删除繁重，开创经史子集四部归类法。官至中书侍郎。撰有《翰林论》、《学箴》等，已佚。